wickkiey/tamil-wikipedia-chunked huggingface dataset:
# தக்காண முகமை

## தக்காண முகமையின் சுதேச சமஸ்தானங்கள்

### பிரித்தானிய இந்தியாவின் வணக்கத்திற்குரிய சுதேச சமஸ்தானங்கள்

1. கோலாப்பூர் சமஸ்தானம், 19 குண்டு மரியாதை (பழைய கோலாப்பூர் முகமை)
1. ஜஞ்சிரா சமஸ்தானம், 11 குண்டு மரியாதை
1. சாங்கிலி சமஸ்தானம், 9 குண்டு மரியாதை
1. முதோல் சமஸ்தானம், 9 குண்டு மரியாதை
1. சாவந்த்வாடி சமஸ்தானம், 11 குண்டு மரியாதை (பழைய கொலபா முகமை)
1. போர் சமஸ்தானம், 9 குண்டு மரியாதை, (பழைய புனே முகமை)
# தக்காண முகமை

## தக்காண முகமையின் சுதேச சமஸ்தானங்கள்

### பிரித்தானிய இந்தியாவின் வணக்கமில்லா சுதேச சமஸ்தானங்கள்

1. அக்கல்கோட் சமஸ்தானம்
1. அவுந்து சமஸ்தானம்
1. ஜம்கண்டி சமஸ்தானம்
1. இளைய குருந்வாட் சமஸ்தானம்
1. மூத்த குருந்த்வாட் சமஸ்தானம்
1. இளைய மிராஜ் சமஸ்தானம்
1. மூத்த மிராஜ் சமஸ்தானம்
1. நிம்சோத் சமஸ்தானம்
1. பால்தான் சமஸ்தானம்
1. ராம்துர்க் சமஸ்தானம்
1. சாவனூர் சமஸ்தானம், (பழைய தார்வார் முகமை)
1. ஜாத் சமஸ்தானம் (பழைய பிஜப்பூர் முகமை)
# தக்காண முகமை

## தக்காண முகமையின் சுதேச சமஸ்தானங்கள்

### பழைய கோலாப்பூர் முகமையின் ஜமீன்கள்

1. கஜேந்திரவாடா
1. கஜேந்திரகட்
1. நெஸ்ரி
1. இம்மத் பகதூர்
1. சல்கரஞ்சி
1. இளைய ககல்
1. மூத்த ககல்
1. கப்சி
1. லத்தூர்
1. சார் லஷ்கர் கர்தேக்கர்
1. தோர்கல்
1. விசால்கட்
# தக்காண முகமை

## இதனையும் காண்க

- பஞ்சாப் அரசுகள் முகமை
- இராஜபுதனம் முகமை
- கத்தியவார் முகமை
- பரோடா மற்றும் குஜராத் முகமை
- சூரத் முகமை
- ரேவா கந்தா முகமை
- மகி கந்தா முகமை
- மத்திய இந்திய முகமை
- மால்வா முகமை
- புந்தேல்கண்ட் முகமை
- கிழக்கிந்திய முகமை
- துணைப்படைத் திட்டம்
- சுதேச சமஸ்தானம்
- சுதேச சமஸ்தானங்களின் இணைப்பு ஒப்பந்தம்
- இந்திய மன்னராட்சி அரசுகளின் பட்டியல்
- தி இம்பீரியல் கெசட்டியர் ஆப் இந்தியா
# புளுட்டோனியம்(IV) நைட்ரேட்டு

**புளுட்டோனியம்(IV) நைட்ரேட்டு** (*Plutonium (IV) nitrate*) என்பது Pu(NO<sub>3</sub>)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புளுட்டோனியமும் நைட்ரிக் அமிலமும் சேர்ந்து இச்சேர்மம் உருவாகிறது. புளுட்டோனியம்(IV) நைட்ரேட்டு நீரில் கரைந்து அடர் பச்சை நிற நீரேற்றுப் படிகங்களாக படிகமாகிறது.
# புளுட்டோனியம்(IV) நைட்ரேட்டு

## தயாரிப்பு

புளுட்டோனியம்(IV) சேர்மத்தை நைட்ரிக் அமிலத்துடன் சேர்த்து கரைசலை ஆவியாக்கினால் Pu(NO<sub>3</sub>)<sub>4</sub>•5H<sub>2</sub>O பல நாட்களுக்குப் பின்னர் அடர் பச்சை நிறமும் கருப்பும் பச்சையும் கொண்ட படிகங்கள் உருவாகின்றன.
# புளுட்டோனியம்(IV) நைட்ரேட்டு

## இயற்பியல் பண்புகள்

Pu(NO<sub>3</sub>)<sub>4</sub>•5H<sub>2</sub>O—என்ற உட்கூறுகளுடன் முறையே *F dd2*, a = 1.114 நானோமீட்டர், b = 2.258 நானோமீட்டர், c = 1.051 நானோமீட்டர், Z = 8. என்ற இடக்குழு, அலகு அளவுருக்களுடன் அடர் பச்சை நிறத்தில் படிக நீரேற்றாக புளுட்டோனியம்(IV) நைட்ரேட்டு காணப்படுகிறது.  
படிக நீரேற்றானது 95-100 பாகை செல்சியசு வெப்பநிலையில் படிகநீரில் உருகத் தொடங்கும்.  
நைட்ரிக் அமிலத்தில் நன்றாக கரைந்து அடர் பச்சை நிறக் கரைசலைக் கொடுக்கும். தண்ணீரில் கரைந்து பழுப்பு நிறக் கரைசலாகும். கரிமக் கரைப்பான்களான அசிட்டோன் மற்றும் ஈதரிலும் கரையும்.
# புளுட்டோனியம்(IV) நைட்ரேட்டு

## வேதிப் பண்புகள்

150-180 பாகை செல்சியசு வரை சூடாக்கப்படும் போது புளுட்டோனியம்(VI) ஆக தன்னியக்க ஆக்சிசனேற்றத்துடன் சிதைந்து புளுட்டோனைல் நைட்ரேட்டு (PuO<sub>2</sub>(NO<sub>3</sub>)<sub>2</sub>) ஆக உருவாகிறது.  
புளுட்டோனியம் நைட்ரேட்டு மற்றும் கார உலோக நைட்ரேட்டுகளின் செறிவூட்டப்பட்ட நைட்ரிக் அமிலக் கரைசல்களை ஆவியாகும்போது, Me<sub>2</sub>[Pu(NO<sub>3</sub>)<sub>6</sub>] சேர்மத்தின் இரட்டை நைட்ரேட்டுகள் உருவாகின்றன. இங்கு Me = Cs<sup>+</sup>, Rb<sup>+</sup>, K<sup>+</sup>, Tl<sup>+</sup>, NH<sub>4</sub><sup>+</sup> போன்ற சீரிக் அம்மோனியம் நைட்ரேட்டுக்கு ஒப்பானவைகள் இடம்பெறுகின்றன.
# புளுட்டோனியம்(IV) நைட்ரேட்டு

## நச்சு

புளூட்டோனியம் நைட்ரேட்டின் அதிக கரைதிறன் காரணமாக இது கதிரியக்க மற்றும் மிகவும் நச்சுத்தன்மை வாய்ந்தது.
# செஞ்சுருள் விரைவுவண்டி

**செஞ்சுருள் விரைவுவண்டி** (*Red Ribbon Express*) என்பது இந்திய இரயில்வேயின் எச்.ஐ.வி / எயிட்சு விழிப்புணர்வு பிரச்சார தொடருந்தாகும். இந்த செஞ்சுருள் விரைவுவண்டியின் குறிக்கோள் "வாழ்க்கையின் பயணத்தைத் தொடங்குதல்" என்பதாகும். செஞ்சுருள் விரைவுவண்டி எச்.ஐ.வி/எயிட்சு பற்றிய தகவல் மற்றும் விழிப்புணர்வை ஏற்படுத்தும் இந்திய ரயில்வேவின் ரயில் சேவையாகும். தொடருந்து மூலம் எச்.ஐ.வி/எயிட்சு விழிப்புணர்வு, ரயிலின் ஆரம்ப பேச்சு இரண்டு ஆண்டுகளுக்கு முன்பே தொடங்கப்பட்டது.ராஜீவ் காந்தி அறக்கட்டளை, தேசிய எயிட்சு கட்டுப்பாட்டு அமைப்பு மற்றும் நேரு யுவ கேந்திரா சங்காதன் அமைப்பின் சார்பில் இந்த யோசனை உருவாக்கப்பட்டது. இந்த இரண்டாம் கட்டம் பயணம் கிராமப்புற ஏழைகளின் பெரும் பகுதியைச் சென்றடைவதை நோக்கமாகக் கொண்டது. இதன் மூலம் அதிகமான மக்கள் பரிசோதனை செய்து சிகிச்சை பெறுவார்கள் என்று அரசாங்கம் திட்டமிட்டது. இந்த தொடருந்தினை ஜெ. டபுள்யூ. டி. (டெல்லி அலுவலகம், இந்தியா) வடிவமைத்தது. தேசிய எயிட்சு கட்டுப்பாட்டு அமைப்பின் தமன் அஹுஜா (தேசிய பொறுப்பாளர்- களத் திட்டமிடல்) நாடு முழுவதும் இதன் இயக்கத்தின் மூன்று கட்டங்களிலும் சமூக அணிதிரட்டல் பகுதியை ஒருங்கிணைத்துச் செயல்பட்டார்.
# செஞ்சுருள் விரைவுவண்டி

## பிரச்சாரம்

செஞ்சுருள் தொடருந்து எச்.ஐ.வி/எயிட்சு பற்றிய விழிப்புணர்வைப் பரப்பவும், பாதுகாப்பான உடலுறவினை ஊக்குவிக்கவும், இந்தியாவில் குறிப்பாகக் கிராமப்புறங்களில் உள்ள எயிட்சால் பாதிக்கப்பட்டவர்களுக்கு எதிரான பாகுபாட்டைக் குறைக்கவும் முயல்கிறது. தென்னாப்பிரிக்கா (5.7 மில்லியன்) மற்றும் நைஜீரியாவிற்கு (2.6 மில்லியன்) அடுத்து, உலகளவில் எச்.ஐ.வி/எயிட்சால் பாதிக்கப்பட்டவர்களின் எண்ணிக்கையில் இந்தியாவில் உள்ளனர். (2007-ல் 2.4 மில்லியனுக்கும் அதிகமான மக்கள் பாதிக்கப்பட்டுள்ளனர்).  
கண்காட்சிகள், தெரு நாடகங்கள் மற்றும் விளக்கவுரை போன்ற நிகழ்ச்சிகள் மூலம் விழிப்புணர்வு ஏற்படுத்தப்பட்டது. சிகிச்சை மற்றும் ஆலோசனை சேவையும் வழங்கப்பட்டன.  
இளைஞர் குழுக்கள், மகளிர் குழுக்கள், மாணவர் சமூகங்கள், நகர்ப்புற குடிசைவாசிகள் மற்றும் விவசாயிகள் முதலியோருக்கு விழிப்புணர்வு ஏற்படுத்துவது நோக்கமாக இருந்தது.
# செஞ்சுருள் விரைவுவண்டி

## வரவேற்பு

செஞ்சுருள் விரைவுவண்டி தொடங்கப்பட்டதிலிருந்தே பொதுமக்களின் வரவேற்பு ஏற்ற இறக்கமாகவே உள்ளது.  
நவம்பர் 2008-ல், *இந்தியன் எக்சுபிர்சு*, செஞ்சுருள் விரைவுவண்டி இரண்டு நாள் சண்டிகர் பயணம் அதிக மக்களை ஈர்த்ததாகத் தெரிவித்தது. சண்டிகரில் 10,000 பேர் இந்த தொடருந்தினை பார்வையிட்டனர். இது நவம்பர் 2008-ல் எந்த ஒரு பெருநகரப் பகுதியையும் விட அதிகமாக இருந்தது. கண்காட்சி தொடருந்தில் உள்ள ஆலோசகர்களின் வழிகாட்டுதலை 1000க்கும் அதிகமானோர் பெற்றனர்.  
இருப்பினும், எண்டிடிவியின் தகவலின்படி திசம்பர் 2, 2009 வரை, செஞ்சுருள் விரைவுவண்டி எதிர்பார்த்த அளவுக்கு அதிக வரவேற்பைப் பெறவில்லை என்பதாகும். செஞ்சுருள் விரைவுவண்டி எயிட்சு பிரச்சாரத்தில் பொதுமக்களின் பங்களிப்பை அதிகரிக்க, இந்திய அரசாங்கம் நிலையங்களில் மருத்துவ சேவைகளையும் வழங்கத் தொடங்கியது.
# செஞ்சுருள் விரைவுவண்டி

## மேலும் பார்க்கவும்

- இந்திய ரயில்களின் பட்டியல்
# ஜம்மு மாநகராட்சி

**ஜம்மு மாநகராட்சி**, என்பது இந்தியாவின் வட இந்தியாவில் ஜம்மு & காஷ்மீர் மாநிலத்தில் ஜம்மு மாநகரை ஆட்சி செய்யும் ஓர் உள்ளாட்சி அமைப்பாகும். துவக்கத்தில் ஜம்மு நகராட்சியானது 19 ஆம் நூற்றாண்டின் முதல் காலாண்டில் ரிப்பன்பிரவுவால் மேற்கொள்ளப்பட்ட சீர்திருத்தங்களுக்குப் பிறகு நிறுவப்பட்டது. 1930 ஆம் ஆண்டு இந்நகராட்சியில் தேர்ந்தெடுக்கப்பட்ட உறுப்பு வழங்கல் அறிமுகப்படுத்தப்பட்டது. மாநிலத்தில் நகராட்சியின் வளர்ச்சிக்கு அடுத்த படியாக **ஜம்மு மற்றும் காஷ்மீர் நகராட்சி**சட்டம் 1941 இயற்றப்பட்டது.
# ஜம்மு மாநகராட்சி

## வரலாறு

இந்தியக் குடியரசின் 51வது ஆண்டு கொண்டாடப்பட்ட நேரத்தில், மாநில சட்டமன்றம் ஜம்மு மாநகராட்சி சட்டம் 2000- ல் நிறைவேற்றியது. ஜம்மு நகராட்சி மாநகராட்சியாக தரம் உயர்த்தப்பட்டது. பதற்போது மாநகராட்சி 240 சதுர கி.மீ பரப்பளவில் 75 வார்டுகளையும் கொண்டுள்ளது.
# ஜம்மு மாநகராட்சி

## ஜம்மு மாநகராட்சி

**'''ஜம்மு மாநகராட்சியைப் பற்றிய தகவல்கள்'''**  
| **பரப்பளவு** |  |  |  |
| --- | --- | --- | --- |
| 240 ச. கிமீ |  |  |  |
| 2011 கணக்கெடுப்பின்படி | 7,17,459 |  |  |
| கிழக்கு மண்டலம் | மேற்கு மண்டலம் | தெற்கு மண்டலம் | வடக்கு மண்டலம் |
| 75 வட்டங்கள் |  |  |  |
| வரி மற்றும் நிதிக் குழு |  |  |  |
| பணிக்குழு |  |  |  |
| திட்டக் குழு |  |  |  |
| நல்வாழ்வுக் குழு |  |  |  |
| கல்விக் குழு |  |  |  |
| கணக்கிடுதல் குழு |  |  |  |
# கில்லியன் நேப்

**கில்லியன் நேப்** *(Gillian Knapp)* ஓர் அமெரிக்க வானியலாளரும் வானியற்பியலாளரும் ஆவார். இவர் பிரின்சுட்டன் பல்கலைக்கழகத்தில் வானியல், வானியற்பியல் புலங்களில் பேராசிரியராக உள்ளார். இவர் விட்மன் கல்லூரி புல உறுப்பினரும் ஆய்வாளரும் ஆவார். இவர் சுலோவான் இலக்கவியல் வானளக்கையிலும் பங்கேற்கிறார் இவர் பன்னாட்டு வானியல் ஒன்றியத்தின் செயல்முனைவான உறுப்பினராக உள்ளார்.
# கில்லியன் நேப்

## கல்வி

இவர் எடின்பர்கு பல்கலைக்கழகத்தில் படித்து இயற்பியலில்1966 இல் இளவல்பட்டம் பெற்றார். தன் வானியல் ஆர்வத்தை நிறைவேற்ற, இவர் அமெரிக்காவுக்குப் புலம்பெயர்ந்தார். இங்கு மேரிலாந்து பல்கலைக்கழகத்தில் பூங்கா கல்லூரியில் சேர்ந்து 1971 இல் வானியலில் முனைவர் பட்டம் பெற்றார். இவர் 1990 இல் இருந்து சுலோவான் இலக்கவியல் வானளக்கை நோக்கீட்டகத்தைக் கட்டியமைத்தார் இவர் பழுப்புக் குறுமீன்களையும் வெண் குறுமீன்களையும் உயர்வேக விண்மீன்களையும் கண்டுபிடித்து அவற்றின் பான்மைகளையும் வரையறுத்துக் கூறினார். இவரது அறிவியல் வாழ்க்கை பிரின்சுட்டன் பல்கலைக்கழகத்தில் வெற்றியோடு திகழ்ந்திட, இவர் 2014 இல் செந்தகைமைப் பேராசிரியர் ஆனார்.  
கில்லியன் நேப் பரவலாகச் சான்று காட்டப்பட்ட வானியலாளர் ஆவார். இவர் அமெரிக்க வானியல் கழக உறுப்பினர் ஆவார். இவர் அரசு வானியல் கழக உறுப்பினரும் பன்னாட்டு வானியல் ஒன்றிய உறுப்பினரும் பன்னாட்டு வானொலி அறிவியல் ஒன்றிய உறுப்பினரும் ஆவார்.
# கில்லியன் நேப்

## சொந்த வாழ்க்கை

இவர் வானியலாளரான ஜேம்சு குண்ணைத் திருமணம் செய்துக் கொண்டார்.
# தேசிய எயிட்சு கட்டுப்பாட்டு அமைப்பு

**தேசிய எயிட்சு கட்டுப்பாட்டு அமைப்பு** (*National AIDS Control Organisation*), 1992-ல் நிறுவப்பட்டது, இது இந்தியாவின் சுகாதாரம் மற்றும் குடும்ப நலத்துறை அமைச்சகத்தின் ஒரு பிரிவாகும். இது 35 எச்.ஐ.வி/எயிட்சு தடுப்பு மற்றும் கட்டுப்பாட்டுச் சங்கங்கள் மூலம் இந்தியாவில் எச்.ஐ.வி / எயிட்சு கட்டுப்பாட்டுத் திட்டத்திற்குத் தலைமை தாங்குகிறது. இந்தியாவில் எச்.ஐ.வி/எயிட்சு தடுப்பு மற்றும் கட்டுப்பாட்டிற்கான கொள்கைகளை உருவாக்குவதற்கும் திட்டங்களைச் செயல்படுத்துவதற்கும் தலைமைத் தாங்கும் ஓர் அமைப்பாகும்.  
மருந்து கட்டுப்பாட்டு அதிகாரிகள் மற்றும் தேசிய எயிட்சு கட்டுப்பாட்டு அமைப்புடன் இணைந்து இரத்த வங்கி உரிமம், இரத்த தான நடவடிக்கைகள் மற்றும் இரத்த மாற்றம் மூலம் பரவும் தொற்று பரிசோதனை மற்றும் அறிக்கையிடல் ஆகியவற்றில் கூட்டு கண்காணிப்பை மேற்கொள்ளும் அமைப்பாக உள்ளது.  
இந்திய மருத்துவ ஆராய்ச்சி குழுமம்- தேசிய மருத்துவ புள்ளியியல் நிறுவனத்துடன் இணைந்து தேசிய எயிட்சு கட்டுப்பாட்டு அமைப்பு இரண்டு ஆண்டுகளுக்கு ஒருமுறை (ஒவ்வொரு 2 வருடங்களுக்கும்) எச். ஐ. வி. மதிப்பீடுகளை மேற்கொள்கிறது. இறுதி மதிப்பீடு 2019 செய்யப்பட்டது. இந்தியாவில் எச். ஐ. வி. மதிப்பீட்டின் முதல் நிகழ்வு 1998-ல் செய்யப்பட்டது.  
2010ஆம் ஆண்டில், தேசிய எயிட்சு கட்டுப்பாட்டு அமைப்பு இந்தியாவில் பயன்படுத்துவதற்குக் கல்வி உபகரணங்களைப் பாடத்திட்டத்துடன் அங்கீகரித்தது. இது பாலினக் கல்வியுடன் இணைக்கப்பட வேண்டிய பாடத்திட்டத்தில் எயிட்சு கல்வியை முதன்முறையாக வழங்கியது.  
2012-ல், தேசிய எயிட்சு கட்டுப்பாட்டு அமைப்பு, எச்.ஐ.வி/எய்ட்ஸ் தொடர்பான மற்ற 16 அமைப்புகளுடன் இணைந்து, "*பெஹ்சான்*" திட்டத்தின் கீழ் "*ஹிஜ்ரா ஹப்பா*" என்ற நிகழ்ச்சியினை நடத்தியது. இந்த நிகழ்வில் 17 மாநிலங்களைச் சேர்ந்த 100க்கும் மேற்பட்ட திருநங்கைகள் மற்றும் ஹிஜ்ரா சமூகத்தின் பிரதிநிதிகள், அரசு, தன்னார்வ தொண்டு நிறுவனங்கள் மற்றும் குடிமை சமூகத்தின் உறுப்பினர்களுடன் உரையாடினர்.
# திருச்சிராப்பள்ளி ஒருங்கிணைந்த பேருந்து நிலையம்

பஞ்சப்பூர் ஒருங்கிணைந்த பேருந்து நிலையம்  
திருச்சி மாநகராட்சிக்கு சொந்தமான இடம் திருச்சி - மதுரை தேசிய நெடுஞ்சாலையில் உள்ள பஞ்சப்பூர் பகுதியில் உள்ளது. அங்கு ஒருங்கிணைந்த பேருந்து அமைக்க திட்டமிடப்பட்டு இடங்களை சமன்படுத்தும் பணி கடந்த சில நாட்களாக நடைபெற்று வந்தது.  
இங்கு ஒரே நேரத்தில் 350 பேருந்துகளை நிறுத்தி வைக்கும் வசதியுடன், ஆம்னி பேருந்து நிறுத்தம், டாக்ஸி ஸ்டாண்ட், உணவகங்கள் உள்ளிட்ட அடிப்படை வசதிகள் அமைய உள்ளன.  
சென்னை கோயம்பேடு மார்க்கெட் போல இந்த ஒருங்கிணைந்த பேருந்து நிலையத்தை ஒட்டியே மொத்த மற்றும் சில்லரை காய்கறி மார்க்கெட்டும் அமைய உள்ளது. பஞ்சப்பூரில் ஒருங்கிணைந்த பேருந்து நிலையம் மற்றும் இதர உட்கட்டமைப்பு பணிகளுக்காக ரூபாய் 832 கோடி திட்ட மதிப்பீடு செய்யப்பட்டுள்ளது.  
48 ஏக்கர் பரப்பளவில் ஒருங்கிணைந்த பேருந்து நிலையம் அமைக்க 140 கோடி, கனரக சரக்கு வாகனம் முனையம் அமைக்க ரூபாய் 76 கோடி, சாலைகள் மழைநீர் வடிகால் மற்றும் இதர உட்கட்டமைப்பு வசதிகள் ரூபாய் 75 கோடி பல்வகைப் பயன்பாடுகள் மற்றும் வசதிகளுக்கான மையம் அமைக்க 59 கோடி என ரூபாய் 350 கோடி ஒதுக்கீடு செய்யப்பட்டு அரசாணை வெளியிடப்பட்டுள்ளது.  
இந்நிலையில் பஞ்சப்பூர் ஒருங்கிணைந்த பேருந்து நிலையம் அமைப்பதற்காக பல்வேறு தனியார் நிறுவனங்களிடமிருந்து மாதிரி வரைபடங்கள் மாநகராட்சிக்கு அனுப்பி வைக்கப்பட்டு இருந்தன அவற்றில் ஒரு வரைபடத்தை மாநகராட்சி நிர்வாகம் தேர்வு செய்துள்ளது.
# யெசெ சனாகன்

**யெசெ சனாகன்** *(Jesse Shanahan)* ஓர் அமெரிக்க வானியற்பியலாளரும் ஊனமுற்றோருக்கான செயல்முனைவாளரும் ஆவார். இவர் அமெரிக்க வானியல் கழகத்தின் அணுகுதிறம், ஊனமுற்றநிலைப் பணிக்குழுவினை உருவாக்கிய இணைநிறுவனர் ஆவார்.
# யெசெ சனாகன்

## கல்வியும் ஆராய்ச்சியும்

இவர் வர்ஜீனியா பல்கலைக்கழகத்தில் தன் இளவல் பட்டப்படிப்பின்போது அரபு மொழியியலும் மெய்யியலும் படித்துள்ளார்.
இவர் தன் இளவல் படிப்பின் இறுதியில் வானியற்பியலுக்கு மாறி அதில் முதுவர் பட்டம் பெற முடிவெடுத்துள்ளார். இவர் வெசுலியன் பல்கலைக்கழகத்தில் தன் கல்வியை இரண்டு ஆண்டுகள் தொடர்ந்துள்ளார். பிறகு தான் நோய்வாய்பட்டதாலும் தொடர்ந்து சந்தித்த வன்கொடுமையாலும் படிப்பை இடைவிட நேர்ந்துள்ளது. என்றாலும் இவர் சாந்தீகோவில் உள்ள கலிபோர்னியா பல்கலைக்கழகத்தில் வானியற்பியலில் புரூக் சிம்மசுடன் இணைந்தும்ழோனிவர்சு நிறுவன இலிண்ட்oட்டுடன் இணைந்தும் ஆராய்ச்சி செய்து வருகிறார். இவருடைய முதன்மையான ஆராய்ச்சி செயல்முனைவான பால்வெளியாக்கக் கருவிலும் அது உருவாக்கும் ஓம்பல் பால்வெளிகளிலும் குறிப்பாக அவற்றின் கதிர்நிரல் பதிவுகளில் கவனம் குவிக்கிறது. இவர் பூசூ ஆல்லன் ஆமில்டன் நிறுவனத்தில் தரவு அறிவியலாளராகப் பணிபுரிவதோடு அங்கே அறவில்லையும் செயற்கை அறிதிறனையும் மாந்தப்பண்பு வெறெடுக்கும் பயன்பாடுகளில் புலமை பெற்றுவருகிறார்.
# யெசெ சனாகன்

## ஊனமுற்றநிலை

வலியை உருவாக்கி இயங்குதிறனைக் குறைக்கும் மரபியல் இணப்பிழைய நோயான எகிலர்சு- தானிலோசு நோய்த்தொகையால் இவர் பீடிக்கப்பட்டார்
# யெசெ சனாகன்

## எழுத்துப்பணி

சனாகன் போர்பேசு இதழில் மொழியியல், வானியற்பியல் பற்றி போர்பேசு இதழிலும்,> இவரது சமூக ஊடகப் பதிவுகள் சிலவேளைகலில் ஊனமுற்றநிலை, திறன் மேம்பாடு பற்றிய கட்டுரைகளில் உள்ளடக்கமாகின்றன. இவர் ஊனமுற்றாநிலையும் அறிவியல், தொழில்நுட்பம், பொறியியல், கணிதவியல் புலங்களும் எனும் பெயரில் ஒரு வலைப்பதிவையும் உருவாக்கி அதில் அறிவியலில் ஊனமுற்றநிலை சார்ந்த பட்டறிவுகளைப் பகிர்கிறார்.
# இரங்காநதி அணை

**இரங்காநதி அணை** (*Ranganadi Dam*) என்பது கான்கிரீட்டால் ஆன புவியீர்ப்பு அணையாகும். இது ஆற்றின் ஓட்டத்தினை திசை திருப்பும் விதமாக இந்தியா<nowiki/>வின் அருணாச்சல பிரதேசம் மாநிலத்தில் இரங்காநதியின் மீது (பனையாறு நதி) கட்டப்பட்டுள்ளது.
# இரங்காநதி அணை

## உற்பத்தி திறன்

இந்த அணை நீர் மின் ஆற்றல் உற்பத்திக்காக வடிவமைக்கப்பட்டுள்ளது. இரங்காநதி நீர் மின்சார திட்டத்தின் முதல் கட்டத்தின் ஒரு பகுதியாகும். சுமார் 405 மெகாவாட் (543,000 குதிரைத் திறன்) திக்ராங் மின்னாற்றல் நிலையம் இதனால் இயக்கப்படுகிறது. சுமார் 68 மீட்டர் உயரமான அணை தண்ணீரை தெற்கே 10.1 கி. மீ. உயர்மட்ட சுரங்கப்பாதை வழியாகவும் 1062 மீட்டர் விசை நீர்க்குழாய் வழியாக 135மெகா வாட் விசையாழிகளை இயக்கப் பயன்படுகிறது. மின் உற்பத்தி நிலையமானது, வறட்சியின் காரணமாக இதன் திறனை விட மிகக் குறைவாகவே மின்னுற்பத்தி செய்து வருகிறது.  
திட்டத்தின் இரண்டாம் நிலை, நிலை I க்கு நீர் சேமிப்பை வழங்க வடிவமைக்கப்பட்டுள்ளது. இது 134 மீட்டர், நீர் சேமிப்புத் திறன் கொண்ட பாறையுடன் கூடிய நீர் சேமிப்பு பகுதியினைக் கொண்டுள்ளது. இந்த அணை கூடுதலாக 180 மெகாவாட் மின் உற்பத்தி செய்யும் நிலையமாக உள்ளது.
# இரங்காநதி அணை

## மேலும் பார்க்கவும்

- திபாங் அணை
# பிரச்னை (இதழ்)

**பிரச்னை** (பின்னர் **உதயம்** என பெயர் மாற்றப்பட்டது) என்பது 1970 களில் வெளியான முற்போக்கு தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டில் இருந்து மாதம் இருமுறை வெளிவந்தது.
# பிரச்னை (இதழ்)

## வரலாறு

சாதாரணத் தொழிலாளிகள் சில பேர் சேர்ந்து வெகு மக்களை எட்டக் கூடிய வகையில் தொழிலாளர்களும் விவசாயிகளும் படித்துப் பயன்பெற வேண்டும் என்ற நோக்குடன் முற்போக்கு மாதமிருமுறை இதழ் ஒன்றை துவக்கி நடதினார்கள். முதலில் இதற்கு 'பிரச்னை' என்று பெயரிடப்பட்டது. இதழின் ஆசிரியர்களாக ஆர். சாம்பசிவம், எஸ். இசக்கிமுத்து என்று அறிவிக்கப்பட்டது. சில இதழ்களுக்குப் பிறகு தெ. சண்முகம் ஆசிரியர் என்றும், முந்திய இருவரும் இணை ஆசிரியர்கள் எனவும் அறிவிக்கப்பட்டது. இதன் முதல் இதழ் 1972 அக்டோபரில் வெளிவந்தது. 10வது இதழ் முதல் இதழின் பெயர் மாற்றம் பெற்றது. பிரச்னை 'உதயம்' ஆயிற்று.  
கதைகள், கவிதைகள், கட்டுரைகளை இந்த ஏடு வெளியிட்டது. சமூகப் பிரச்னைகள், அரசியல் விடயங்கள், கலை மற்றும் இலக்கிய விடயங்கள் பற்றி எளிய நடையில் விளக்கமாகவும் தெளிவாகவும் கருத்துக்களை எடுத்துக்கூறியது. அஸ்வகோஷ் (ஏ. ஜி.) கதைகள், கவிதைகள், கட்டுரைகள் அதிகம் எழுதினார். மாவேலி ஜாப்சன், ஆத்மாநாம், அக்கிணிபுத்திரன் முதலிய பலரும் இதில் கவிதைகள் எழுதியுள்ளனர்.
# சகாப்தம் (இதழ்)

**சகாப்தம்** (பின்னர் **மக்கள் சகாப்தம்** என பெயர் மாற்றப்பட்டது) என்பது 1970 களில் வெளியான முற்போக்கு தமிழ் சிற்றிதழ் ஆகும். இது இந்திய ஒன்றியம், தமிழ்நாட்டில் இருந்து மாதம் ஒருமுறை வெளிவந்தது. இது முதலில் இலவச இலக்கிய வெளியீடாக வெளியானது.
# சகாப்தம் (இதழ்)

## வரலாறு

சகாப்தம் இலக்கியப் பத்திரிகையான கணையாழியின் வடிவத்தில் 24 பக்கங்களோடு வெளிவந்தது. இதன் முதல் இதழ் 1977 செப்டம்பரில் வெளியானது. அச்சிட்டு வெளியிடுபவர் க. பாலசுப்பிரமணியன் என்று திருச்சி முகவரி அச்சிடப்பட்டிருந்த போதிலும், அனைத்து தொடர்புகளுக்கும் கலாமணி என்ற எழுத்தாளரின் சென்னை முகவரிதான் கொடுக்கப்பட்டது.  
6ஆவது இதழ் முதல் இது 'மக்கள் சகாப்தம்' என்று பெயர் மாற்றம் பெற்று, 50 காசு விலையில், விற்பனைக்குரிய ஒரு பத்திரிகையாக வெளிவரத் தொடங்கியது. இதில் பெயர்பெற்ற எழுத்தாளர்கள் சிலரும், திறமையை நிரூபிக்க முயன்றுகொண்டிருந்த இளம் எழுத்தாளர்கள் பலரும் எழுதினார்கள். இதன் 10ஆவது இதழ் கவிதைச் சிறப்பிதழாகத் தயாராயிற்று.  
சகாப்தம் இதழில் அவ்வப்போது புத்தக விமர்சனம், திரைப்பட விமர்சனம், இலக்கிய நிகழ்ச்சிகள் பற்றிய கருத்துகள் போன்றவற்றையும் வெளியிட்டது.  
முதல் ஆண்டில் பத்து இதழ்களைக் கொண்டு வந்த சகாப்தம், இரண்டாம் ஆண்டின் முதலாவது இதழை 1978 ஏப்ரல் மாதம் வெளியிட்டபோது, அந்த ஆண்டில் மேலும் 4 இதழ்கள் மட்டுமே வெளியாகும் என்று மாதக் கணக்கிட்டு அறிவித்தது. ஆனால் அந்தத் திட்டம்கூட நிறைவேறவில்லை.
# இரங்காநதி ஆறு

**இரங்காநதி ஆறு** (*Ranganadi River*) என்பது பனியோர் ஆறு என்றும் அழைக்கப்படுகிறது. இது இந்தியாவின் அசாம் மாநிலத்தில் உள்ள பிரம்மபுத்திரா நதியின் துணை ஆறு ஆகும். அருணாச்சலப் பிரதேசத்தின் இமயமலை அடிவாரத்தில் நிலம், மார்டா மற்றும் தபோ மலைத்தொடர்களிலிருந்து இந்த ஆறு உருவாகிறது. பின்னர் இரங்காநதி ஆறு அசாமின் இலக்கிம்பூர் மாவட்டத்தில் ஜோகிங் எனும் இடத்தில் நுழைகிறது. இலக்கிம்பூர் மாவட்டத்தில் 60 கி. மீ. தொலை பயணித்து சுபன்சிரி ஆற்றில் இலக்கிம்பூர் மாவட்டத்தில் போகோனிகாட்டில் கலக்கின்றது.
இரங்காநதி ஆற்றின் கரையில் காணாமல் போனவர்களின் வீடு.]]
இரங்காந்தி ஆற்றில் எருமை மாட்டு மந்தை]]
# இரங்காநதி ஆறு

## இரங்காநதி அணை

இரங்காநதி அணை என்பது அருணாச்சலப் பிரதேசத்தின் கீழ் சுபன்சிரி மாவட்டத்தில் அமைந்துள்ள இரங்காநதி ஆற்றின் மீது கட்டப்பட்ட கான்கிரீட்-ஈர்ப்பு, தண்ணீரைத் திசை திருப்பும் அணையாகும்.
# நேரு யுவ கேந்திரா சங்கதன்

**நேரு யுவ கேந்திரா** (*Nehru Yuva Kendra Sangathan*)(பொருள்: <span>நேரு இளைஞர் மையங்கள்) என்பது</span> 1972ஆம் ஆண்டு இந்தியாவில் நிறுவப்பட்ட இளைஞர் நல மேம்பாட்டு அமைப்பாகும். ராஜீவ்காந்தி இதனை 1987-ல் **நேரு யுவ கேந்திரா சங்கதன்** (பொருள்: <span>நேரு இளைஞர் மைய சங்கம்) என</span> இந்திய அரசின் இளைஞர் விவகாரங்கள் மற்றும் விளையாட்டு அமைச்சகத்தின் கீழ் தன்னாட்சி அமைப்பாக மாற்றினார்.  
இது உலகின் மிகப்பெரிய மற்றும் தனித்துவமான இளைஞர் மேம்பாட்டு அமைப்பாகும். இது தன்னார்வ, சுய உதவி மற்றும் சமூக பங்கேற்பு கொள்கையின் அடிப்படையில் இளைஞர்களின் சக்தியை ஒருங்கிணைக்கிறது.
# நேரு யுவ கேந்திரா சங்கதன்

## நோக்கங்கள்

நேரு யுவ கேந்திரா சங்கதன் இரண்டு முக்கிய நோக்கங்களைக் கொண்டுள்ளது: அவை: 1:- தேசத்தைக் கட்டியெழுப்புவதற்காக கிராமப்புற இளைஞர்களுக்கு வழிவகைகளை வழங்குதல், 2:- அவர்களின் ஆளுமை மற்றும் திறன்களை வளர்ப்பதற்கான வாய்ப்புகளை மேம்படுத்துதல்.
# நேரு யுவ கேந்திரா சங்கதன்

## முக்கியத்துவம்

நேரு யுவ கேந்திரா சங்கதன் இளைஞர் விவகார அமைச்சகத்தின் பல்வேறு இளைஞர் நலத் திட்டங்கள் மற்றும் பிற அமைச்சகங்களின் ஒருங்கிணைப்பு மற்றும் ஒத்துழைப்புடன் சிறப்புத் திட்டங்களையும் இளைஞர் மேம்பாட்டின் பல்வேறு வகைகளில் பணியாற்றி வருகிறது. நல்ல குடியுரிமை, சிந்தனை மற்றும் மதச்சார்பற்ற வழிகளில் நடந்துகொள்வது, திறன் மேம்பாடு மற்றும் இளைஞர்கள் உற்பத்தி மற்றும் ஒழுங்கமைக்கப்பட்ட நடத்தை ஆகியவற்றைக் கடைப்பிடிக்க உதவுவதில் முக்கிய கவனம் செலுத்தப்படுகிறது.
# நேரு யுவ கேந்திரா சங்கதன்

## பார்வை

- தன்னார்வ ஒருங்கிணைப்பு
- அரசியல் மற்றும் வளர்ச்சியின் அடிப்படை ஜனநாயக நடைமுறைகளில் பங்கேற்பதற்கான வாய்ப்புகள்,
- திறன்-உருவாக்கம், உடல்நலம், வாழ்க்கைத் திறன்கள் மற்றும் சுயதொழில் பற்றிய விழிப்புணர்வை உருவாக்குதல் போன்ற இளைஞர்களை மேம்படுத்துவதற்கான வழிமுறைகளை கட்டமைத்தல்.
# நேரு யுவ கேந்திரா சங்கதன்

## கட்டமைப்பு

| **பெயர்** | **பதவி** | **பேரவை இயக்கக நிலை** |  |
| --- | --- | --- | --- |
| **கிரண் ரிஜிஜு** | மாண்புமிகு மாநில அமைச்சர் (தன்னாட்சி) இளைஞர் விவகாரங்கள் மற்றும் விளையாட்டு அமைச்சகம் | தலைவர் |  |
| **உஷா சர்மா, இ.ஆ.ப.** | செயலாளர், இளைஞர் விவகாரம் மற்றும் விளையாட்டு | துணைத் தலைவர் |  |
| **பிரவேஷ் சாஹிப் சிங்** | நாடாளுமன்ற உறுப்பினர் (தில்லி-மேற்கு தில்லி) | உறுப்பினர் |  |
| **நளின் குமார் கட்டீல்** | நாடாளுமன்ற உறுப்பினர் (கர்நாடகா - தட்சிண கன்னடம்) | உறுப்பினர் |  |
| **ரூபா கங்குலி** | நாடாளுமன்ற உறுப்பினர் (மேற்கு வங்கம் - பரிந்துரைக்கப்பட்டது) | உறுப்பினர் |  |
| **ரவி மிட்டல், இ.ஆ.ப.** | செயலாளர், விளையாட்டுத் துறை, இளைஞர் விவகாரங்கள் & விளையாட்டு | உறுப்பினர் |  |
| **மனோஜ் சேத்தி** | இணைச் செயலாளர் & நிதி ஆலோசகர், இளைஞர் விவகாரங்கள் மற்றும் விளையாட்டு | உறுப்பினர் |  |
| **சஞ்சீவ் சோப்ரா** | இயக்குநர், லால் பகதூர் சாஸ்திரி தேசிய நிர்வாக நிறுவனம், இளைஞர் விவகாரங்கள் மற்றும் விளையாட்டு | உறுப்பினர் |  |
| **அசித் சிங்** | இணைச் செயலாளர், இளைஞர் விவகாரங்கள், இளைஞர் விவகாரங்கள் மற்றும் விளையாட்டுத் துறை | உறுப்பினர் |  |
| **லெப்டினன்ட் ஜெனரல்** **ராஜீவ் சோப்ரா** | பொது இயக்குநர், என்.சி.சி | உறுப்பினர் |  |
| **பேராசிரியர் சிப்நாத் டெப்** | இயக்குநர் -இராஜிவ் காந்தி இளையோர் மேம்பாட்டு நிறுவனம், இளைஞர் விவகாரங்கள் மற்றும் விளையாட்டு | உறுப்பினர் |  |
| **சவுரவ் குமார் ஷா, இ.கா.ப.** | இயக்குநர் - தேசிய சேவை திட்டம், இளைஞர் விவகாரம் மற்றும் விளையாட்டு | உறுப்பினர் |  |
| **எஸ். விஷ்ணு வர்தன் ரெட்டி** | புகழ்பெற்ற நபர் (ஆந்திரப் பிரதேசம்) | துணைத் தலைவர் |  |
| **தினேஷ் பிரதாப் சிங்** | புகழ்பெற்ற நபர் (உத்தரப் பிரதேசம்) | துணைத் தலைவர் |  |
| **பிரதீப்சிங் வகேலா** | புகழ்பெற்ற நபர் (குஜராத்) | துணைத் தலைவர் |  |
| **மாதவி அகர்வால்** | புகழ்பெற்ற நபர் | உறுப்பினர் |  |
| **சவுரவ் சிங்** | எஸ். ஆர். எம். பல்கலைக்கழகத்தின் புகழ்பெற்ற நபர் | உறுப்பினர் |  |
| **ராஜேந்திர பிரசாத் சைன்** | புகழ்பெற்ற நபர் | உறுப்பினர் |  |
| **சவுரவ் குமார் ஷா, இ.கா.ப.** | இயக்குநர், நேரு யுவ கேந்திரா சங்கதன் | உறுப்பினர் செயலாளர் | } |
# யெதிதா அய்சுலர்

**யெதிதா சி. அய்சுலர்** *(Jedidah C. Isler)* ஓர் அமெரிக்க வானியற்பியலாளாரும் கல்வியாளரும் அறிவியல்,தொழில்நுட்பம், பொறியியல், கணிதவியல் புலங்களில் பன்மையைப் பாராட்டி வளர்த்தவரும் ஆவார். இவர் பொலிவு வீசிகள் எனப்படும் உயர்செயல் முனைவு மீப்பொருண்மை கருந்துளைகளைப் பற்றியும். அவற்றில் இருந்து வெளியேறும் தாரைகளைப் பற்றியும் ஆய்வு செய்தார். இவர் தார்த்மவுத் கல்லூரியில் வானியற்பியல் உதவிப் பேராசிரியராக இப்போது உள்ளார். இவர் வானியற்பியலில் தன் முனைவர் பட்டத்தை 2014 இல் யேல் பல்கலைக்கழகத்தில் இருந்து பெற்றார். ஓர் ஆப்பிரிக்க அமெரிக்கப் பெண்மணி முதன்முதலாக முனைவர் பட்டம் பெற்றது இவரே எனலாம்.
# யெதிதா அய்சுலர்

## இளமையும் கல்வியும்

அய்சுலர் நியூயார்க் நயாகரா அருவியிலும் பின்னர் வர்ஜீனியா கடற்கரையிலும் வளர்ந்தார் இவருக்கொரு அக்கா உண்டு. இவருக்கு தன் 12 ஆம் அகவையிலேயே வானியல் பித்து பிடித்துவிட்டது. எனவே இவர் அறிவியலில் தொழில்முறைக் கல்வி கற்கலானார். இவர் கல்லூரி படிப்பைத் தொடங்கியபோது இவரது தந்த குடும்பத்தை விட்டு பிரிந்து செல்லவே ஏற்பட்ட நிதி நெருக்கடி படிப்பை இடைநிறுத்தவேண்டிய அச்சுறுத்தலை உருவாக்கியது.  
தான் படிக்கும் நிறுவனத்தில் வானியல் படிப்பு இல்லாததால், இயற்பியல் படிக்க முடிவெடுத்தார். இவர் படிக்கும்போது வானியலில் பல பயிற்சி வாய்ப்புகளும் கோடைக்கால ஆராய்ச்சித் திட்டங்களும் கிடைத்துள்ளன.  
அறிவியல் இளவல் பட்டம் பெற்றதும் பிசுக் பல்கலைக்கழகத்தில் இயற்பியலில் கெய்வன் சுட்டாசுன் மேற்பார்வையில் முதுகலைப் பட்டம் பெறச் சேர்ந்து படித்தார். பிறகு யேல் பல்கலைக்கழகத்தில் இயற்பியலில் மூதறிவியல் பட்டம் பெறச் சேர்ந்துள்ளார்.முதுவரில் இருந்து முனைவர் பட்டம்பெற வாய்ப்புதரும் வாண்டர் பில்ட் திட்டத்தின்கீழ் இவர் மூவரில் ஒருவராகத் தேர்ந்தெடுக்கப்பட்டார். இந்தத் திட்டம் அறிவியல், தொழில்நுட்பம், பொறியியல், கணிதவியல் புலங்களில் பெண்கலுக்கும் சிறுபான்மையினருக்கும் கூடுதல் வாய்ப்பு நல்க வடிவமைக்கபட்ட திட்டமாகும். வழக்கமாக இத்திட்ட்த்தில் பிசுக் பல்கலைக்கழகத்தில் முதுவர் பட்டம் பெற்றவ வாண்டர் பில்டில் முனைவர் பட்டம் பெறுவர். ஆனால் இவர் யேல் பல்கலைக்கழகத்தில் முனைவர் பட்டம் பெற முடிவெடுத்துள்ளார்.  
இவர் 2014 இல் தன் முனைவர் பட்டத்தை யேல் பல்கலைக்கழகத்தில் பெற்றுள்ளார். இங்கே இவர் தன் முனைவர் பட்டத்துக்காக வானியற்பியலில் பொலிவு வீசிகளைப் பற்றி ஆய்வு மேற்கொண்டார். இவரே யேல் பல்கலைக்கழகத்தில் முதன்முதலாக வானியற்பியலில் முனைவர் பட்டம் பெற்ற ஆப்பிரிக்க அமெரிக்கப் பெண்மணி ஆவார். தனது தேசிய ஆராய்ச்சி திட்ட நேர்காணலில் முதல் ஆண்டில் யேல் பல்கலைக்கழகத்தில் இவரது வகுப்பு வெள்ளையின ஆண் மாணவர் ஒருவர் நடத்தையை நினைவுகூர்ந்துள்ளார். "எங்கெங்கும் தட்டுகள் சிதறிக் கிடந்தன" மேலும் இவர் நினைவுகூர்கிறார். " திடீரென வகுப்பு மாண்வர் (வெள்ளையின வகுப்பு மாணவர்) வந்து அழுக்கான தட்டுக் குவியலைத் தந்துவிட்டுக் கூறியுள்ளார், ' இங்கே போய் நீ செய்யவேண்டியதை செய். அது தான் உன் வேலை.'" இதற்கு அமெரிக்க வானியல் கழகம் உரோஜர் டாக்சே ஆய்வுரை பரிசை வழங்கியது.
# யெதிதா அய்சுலர்

## கல்விப்பணி

இவருக்கு 2019 இல் தொழில்முறைத் திறமைகளுக்காகவும் சமூகவியல் வளர்ச்சிப் பணிகளுக்காகவும் 2020 ஆம் ஆண்டின் வானியல், வானியற்பியல் பத்தாண்டு அளக்கை பேரவையில் உறுப்பினர் தகைமை வழங்கப்பட்டது.
# யெதிதா அய்சுலர்

## தகைமைகளும் விருதுகளும்

- முதுநிலை TED ஆய்வுறுப்பினர், 2017
- அரிய தாக்கம் செலுத்திய நூறு ஆப்பிரிக்க அமெரிக்கர்கள், 2016
- தேசிய புவிப்பரப்புத் தேட்ட எழுதகவாளர், 2016
- அறிவியல் முன்னணிக் கருத்தரங்கு காவ்லி ஆய்வுறுப்பினர், நவம்பர், 2015
- காட்டாளர், ஓம்புநர், TED கருத்தரங்கு, பிப்ரவரி, 2016
- Host TED@IBM, அக்தோபர் 2015
- TED ஆய்வுறுப்பினர், 2015
- அமெரிக்க வானியல் கழக உரோஜர் ஆய்வுரைக்கான ஆய்வுநல்கை பரிசு, ஜனவரி, 2014
- போர்டு அறக்கட்டளை ஆய்வுரைக்கான ஆய்வுநல்கை, ஆகத்து 2012
- எடுவார்டுபவுக்கெட் பட்ட்த் தகைமைக் கழகம், மார்ச்சு 2012
- தேசிய அறிவியல் அறக்கட்டளை பட்ட ஆராய்ச்சி ஆய்வ்ய்நல்கை, ஜூன் 2007
- நாசாவின் ஆரியேத் ஜி. ஜென்கின்சு முந்துமுனைவர் ஆய்வுநல்கை, ஜூன், 2007
# தனீல் மெத்வியேதெவ்

**தனீல் செர்கேவிச் மெத்வியேதெவ்** (*Daniil Sergeyevich Medvedev*; ; பிறப்பு: 11 பிப்ரவரி 1996) ஒரு உருசியத் தொழில்முறை டென்னிசு வீரர். டென்னிசு தொழில்முறை விளையாட்டுக்காரர்கள் சங்கத்தினால் (ATP) அறிவிக்கப்பட்ட சர்வதேச தரவரிசைப் பட்டியலில் 15 மார்ச் 2021 அன்று 2 வது இடத்தைப் பிடித்தார், இது இவரது தொழில் வாழ்க்கையின் சிறந்த ஒற்றையர் தரவரிசையாகும். *2021 யுஎஸ் ஓபன்* மற்றும் *2020 ஏடிபி பைனல்ஸ்* உட்பட பதின்மூன்று *ஏடிபி டூர்* ஒற்றையர் பட்டங்களை வென்றுள்ளார். பிந்தைய வெற்றியின் மூலம், ஆண்டு இறுதி வாகையாளர் பட்டத்திற்கான போட்டியில் உலகின் முதல் 3 தரவரிசை வீரர்களை தோற்கடித்த முதல் மற்றும் ஒரே வீரர் என்ற பெருமையைப் பெற்றார். 2019 US ஓபன் மற்றும் 2021 ஆத்திரேலிய ஓபனில் இரண்டாம் இடத்தைப் பிடித்தார்.
# தனீல் மெத்வியேதெவ்

## ஆரம்ப மற்றும் தனிப்பட்ட வாழ்க்கை

டேனியல் செர்கேயவிச் மித்வதேவ் மாஸ்கோவில் செர்ஜி மித்வதேவ் மற்றும் ஓல்கா மித்வதேவா ஆகியோருக்கு மகனாகப் பிறந்தார். டேனியலின் தந்தை, ஒரு கணினி பொறியாளர், 1980 களின் நடுப்பகுதியிலிருந்து 2010 களின் முற்பகுதி வரை கட்டுமானப் பொருட்கள் விற்பனையில் தனது சொந்த வணிகத்தை உருவாக்கினார். இவருக்கு ஜூலியா மற்றும் எலெனா என்ற இரண்டு மூத்த சகோதரிகள் உள்ளனர். இவருக்கு 6 வயதாக இருந்தபோது, இவர் நீச்சல் பயிற்சி எடுத்துக்கொண்டிருந்த குளத்தில் குழு டென்னிசு பாடங்களுக்கான விளம்பரத்தை இவரது தாயார் கவனித்தார். இவரது தந்தையும் இவரைச் சேர்க்க ஊக்குவித்தார். மித்வதேவின் முதல் டென்னிசு பயிற்சியாளர் எகடெரினா க்ரியுச்கோவா ஆவார், இவர் தொழில்முறை டென்னிஸ் வீராங்கனையான வேரா சுவோனரேவாவின் முன்னாள் பயிற்சியாளர் ஆவார். விளையாட்டு தவிர டேனியலின் மற்ற குழந்தை பருவ நடவடிக்கைகள் கிளாவேசீன் மற்றும் கிதார் பாடங்களை உள்ளடக்கியது.
# தனீல் மெத்வியேதெவ்

## இளையோர் போட்டிகள்

மித்வதேவ் ஜூலை 2009 இல் தனது 13ஆம் வயதில் எசுத்தோனியாவில் நடந்த தரம்-4 இளையோர் போட்டியில் அறிமுகமானார் . டிசம்பர் 2010 இல், அவர் தனது மூன்றாவது போட்டியில் தகுதிப் போட்டியா தனது முதல் இளையோர் பட்டத்தை வென்றார்.
# தனீல் மெத்வியேதெவ்

## தொழில் வாழ்க்கை

### 2015–2016: ஆரம்பகால தொழில் வாழ்க்கை

2015 கிரெம்ளின் கோப்பையில், இரட்டையர் பிரிவில் அஸ்லான் கரட்சேவ் உடன் இணைந்து, மித்வதேவ் அறிமுகமானார். இருவரும் முதல் சுற்றில் அலியாசந்டர் பியூரி மற்றும் தெனிசு இசுத்தோமின் ஆகியோரைத் தோற்கடித்தனர், ஆனால் இரண்டாவது சுற்றில் ரது அல்போட் மற்றும் ஃபிரன்திசெக் செர்மக் ஆகியோரிடம் தோல்வி அடைந்தனர்.
# தனீல் மெத்வியேதெவ்

## விருதுகள்

; தேசிய அளவில்  
- உருசிய கோப்பை பரிந்துரைகள்:
- ஆண்டின் சிறந்த ஆண் டென்னிசு வீரர்: 2019, 2021;
- ஆண்டின் சிறந்த அணி: 2019, 2021.
- "*மெரிட்டட்* *மாஸ்டர் ஆஃப் ஸ்போர்ட்ஸ் ஆஃப் ரஷ்யா* " பட்டம் (2019)
# ராயச்சோட்டி

**ராயச்சோட்டி** (**Rayachoti** also known as "Rachaveedu", "Rayachoty", and "Rajaveedu"), இந்தியாவின் ஆந்திரப் பிரதேசம் மாநிலத்தின் கடப்பா ஒய்.எஸ்.ஆர். மாவட்டத்தில் உள்ள ராயச்சோட்டி மண்டலில் உள்ள நகராட்சியுடன் கூடிய நகரம் ஆகும்.
# ராயச்சோட்டி

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின்படி 20,452 குடும்பங்களும், 85 வார்டுகளும் கொண்ட ராயச்சோட்டி நகராட்சியின் மொத்த மக்கள் தொகை 91,234 ஆகும். இதன் மக்கள் தொகையில் ஆண்கள் 46,517 மற்றும் பெண்கள் 44,717 ஆக உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12.55% ஆக உள்ளனர். பாலின விகிதம் 1,000 ஆண்களுக்கு 961 பெண்கள் வீதம் உள்ளனர். இதன் சராசரி எழுத்தறிவு 73.58% ஆகும். இதன் மக்கள் தொகையில் இந்துக்கள் 50.32%, இசுலாமியர் 49.09%, கிறித்தவர்கள் 0.43% மற்றும் பிறர் 0.15% ஆக உள்ளனர்.
# ராயச்சோட்டி

## போக்குவரத்து

ராயச்சோட்டி நகரத்தின் வழியாகச் செல்லும் நெடுஞ்சாலைகள்:
- கர்னூல்-சித்தூர்-இராணிப்பேட்டையை இணைக்கும் தேசிய நெடுஞ்சாலை எண் 40
- கடப்பா-பெங்களூருவை இணைக்கும் தேசிய நெடுஞ்சாலை எண் 340
# பிரசாந்தி நிலையம்

, அனந்தபூர் மாவட்டம், ஆந்திரப் பிரதேசம்]]  
**பிரசாந்தி நிலையம்** (**Prasanthi Nilayam**) (, இந்தியாவின் ஆந்திரப் பிரதேசம், அனந்தபூர் மாவட்டம், புட்டபர்த்தியில் அமைந்துள்ளது.புட்டபர்த்தியில் பிறந்தவர் சத்திய சாயி பாபா ஆவார். இந்நிலையத்தை சத்திய சாயி பாபாவின் மைய அறக்கட்டளை நிறுவியது.) பிரசாந்தி நிலையத்தில் சத்திய சாயி பாபா பக்தர்களுக்கு காட்சியளிப்பது வழக்கம். தற்போது பிரசாந்தி நிலையத்தில் சத்திய சாயி பாபா சமாதி உள்ளது.  
புட்டபர்த்தியில் உள்ள பிரசாந்தி நிலையத்தை அடைவதற்கு சத்திய சாய் பிரசாந்தி இரயில்வே நிலையம் உள்ளது.இந்த இரயில்வே நிலையம் பிரசாந்தி நிலையத்திலிருந்து 8 கிலோ மீட்டர் தொலைவில் உள்ளது. இது பெங்களூருவிலிருந்து 154 கிலோ மீட்டர் தொலைவில் உள்ளது.  
பிரசாந்தி நிலையம் உள்ள புட்டபர்த்தியில், சத்திய சாய் பல்கலைக்கழகம், உலகத் தரம் வாய்ந்த பல்நோக்கு சிறப்பு மருத்துவமனை, விளையாட்டு அரங்கங்கள், இந்து சமயக் கல்வி மையம் மற்றும் இசைக் கல்லூரி உள்ளது.
# பிரசாந்தி நிலையம்

## தட்ப வெப்பம்

கோடைக்காலத்தில் வெப்பம் 30&nbsp;°C-40&nbsp;°C, (86F - 104F) இருக்கும். குளிர்காலத்தில் 20&nbsp;°C-27&nbsp;°C (68F - 81F) வரை இருக்கும்
# பிரசாந்தி நிலையம்

## போக்குவரத்து

### சாலை

இது ஆந்திராவின் அனந்தபூர் நகரத்திலிருந்து தொலைவிலும், பெங்களூருவிலிருந்து 154 கிலோ மீட்டர் தொலைவிலும், ஐதராபாத்திலிருந்து தொலைவிலும், சென்னையிலிருந்து தொலைவிலும் உள்ளது.
# பிரசாந்தி நிலையம்

## போக்குவரத்து

### இருப்புப் பாதைகள்

சத்திய சாய் பிரசாந்தி நிலையம் தொடருந்து நிலையம் , புட்டபர்த்தியிலிருந்து 8 கிலோ மீட்டர் தொலைவில் உள்ளது. சென்னை, கோயம்புத்தூர், பெங்களூரு, ஐதராபாத், புது தில்லி செல்லும் தொடருந்துகள் புட்டபர்த்தி சத்திய சாய் பிரசாந்தி தொடருந்து நிலையத்தில் நின்று செல்லும்.
# டாமன்சாரா

**டாமன்சாரா**, (மலாய்: *Damansara*; ஆங்கிலம்: *Damansara*; சீனம்: *白沙罗*); என்பது மலேசியா, சிலாங்கூர் மாநிலத்தில், பெட்டாலிங் மாவட்டத்தில் அமைந்து உள்ள ஒரு முக்கிம் ஆகும். பெட்டாலிங் மாவட்டத்தில் 36 முக்கிம்கள் உள்ளன.  
இருப்பினும் பெட்டாலிங் ஜெயா பெருநகரத்தின் ஒரு புறநகர்ப் பகுதியாகவும் விளங்குகிறது. அருகில் ஓடும் டாமன்சாரா நதியின் (*Sungai Damansara*) பெயரால் இந்தப் புறநகர்ப் பகுதி அழைக்கப் படுகிறது.  
மலேசியாவில் அதிக மக்கள் தொகை கொண்ட பகுதிகளில் டாமன்சாரா புறநகர்ப் பகுதியும் ஒன்றாகும்.
# டாமன்சாரா

## டாமன்சாரா துணை மாவட்டம்

முன்பு காலத்தில் டாமன்சாரா என்பது எல்லை வரையறுக்கப்பட்ட ஒரு பகுதியாக இருந்தது. காலப் போக்கில் மாறிவிட்டது. 1974-க்கு முன்னர், டாமன்சாரா என்பது ஒரு முக்கிம். கிள்ளான் மாவட்டத்தின் துணை மாவட்டமாக இருந்தது.  
சிலாங்கூர் மாநிலத் தலைநகர் சா ஆலாம், சுபாங் ஜெயா, பண்டார் சன்வே, கிளானா ஜெயா, கோத்தா கெமுனிங், புத்ரா அயிட்ஸ் போன்ற பகுதிகள், முன்னர் காலத்தில் டாமன்சாரா துணை மாவட்டத்தின் கட்டுப்பாட்டில் இருந்தன. அந்த வகையில் சா ஆலாம், சுபாங் மற்றும் கோத்தா ராஜா நாடாளுமன்றத் தொகுதிகளுடன் டாமன்சாரா முக்கிம் தோராயமாக இணைந்துள்ளது.  
இன்றைய நிலையில், டாமன்சாராவின் எல்லை வரையறை பெரிய அளவில் பரந்து விரிந்து உள்ளது. பெட்டாலிங் ஜெயா நகரத்தின் வடக்குப் புறநகர்ப் பகுதி; கெப்போங், சுங்கை பூலோ புறநகர்ப் பகுதிகள்; மற்றும் கிழக்கில் சிகாம்புட் புறநகர்ப் பகுதி; தெற்கில் கிளானா ஜெயா புறநகர்ப் பகுதி போன்ற பல புறநகர்ப் பகுதிகளை உள்ளடக்கி உள்ளது.
# டாமன்சாரா

## வரலாறு

டாமன்சாரா முதலில் ஒரு சிறிய துறைமுகம் போன்ற குடியேற்றமாகத் தான் இருந்தது. கிள்ளான் ஆற்றின் குறுக்கே டாமன்சாரா ஆற்றின் முகப்புக்கு அருகில் அமைந்து இருந்தது.  
1870-ஆம் ஆண்டுகளின் நடுப்பகுதியில், கோம்பாக் ஆறு மற்றும் கிள்ளான் ஆறு சந்திப்பிற்கு அருகில் உள்ள கோலாலம்பூரின் மையப்பகுதி வரை நீராவிப் படகுகள் செல்ல முடியவில்லை. கிள்ளானில் இருந்து டாமன்சாரா வரை தான் செல்ல முடிந்தது.
# டாமன்சாரா

## வரலாறு

### டாமன்சாரா காட்டுச் சாலை

அதனால், கிள்ளானில் இருந்து கோலாலம்பூர் வரை பயணிக்க பிரித்தானியர்கள் பயன்படுத்திய நீராவிப் படகுகளின் இறுதி இலக்காக டாமன்சாரா அமைந்து இருந்தது. அதாவது கிள்ளானில் இருந்து டாமன்சாரா வரை தான் நீராவிப் படகுகள் செல்ல முடிந்தது. அதற்குப் பிறகு பயணிகள், கோலாலம்பூரில் உள்ள பிரிக்பீல்ட்ஸ் வரை டாமன்சாரா காட்டுச் சாலை வழியாகப் போய் இருக்கிறார்கள்.  
அப்போது இரயில் பாதைகளும் இல்லை. நான்கு சக்கர வாகனங்களும் இல்லை. மாட்டு வண்டிகள்; குதிரை வண்டிகளைப் பயன்படுத்தி இருக்கிறார்கள். சில சமயங்களில் கேவேறு கழுதை வண்டிகளையும் பயன்படுத்தி இருக்கிறார்கள்.
# டாமன்சாரா

## நகரங்கள்

டாமன்சாரா பகுதி பல நகரங்களுக்கு உறைவிடமாக உள்ளது. பெரும்பாலான உட்பிரிவுகள் பெட்டாலிங் ஜெயா மாநகராட்சி நிர்வாகத்தின் கீழ் வருகின்றன. பின்வரும் நகரங்களை உள்ளடக்கியது:  
- டாமன்சாரா இம்பியான் *(Damansara Impian)* (SS 20)
- டாமன்சாரா கிம் *(Damansara Kim)* (SS 20)
- டாமன்சாரா உத்தாமா *(Damansara Utama)* (SS 21)
- டாமன்சாரா ஜெயா *(Damansara Jaya)* (SS 22)
- ஆரா டாமன்சாரா *(Ara Damansara) (Pilmoor Estate)* (PJU 1A)
- அமான் சூரியா டாமன்சாரா *(Aman Suria Damansara)* (PJU 1A)
- டாமன்சாரா இடாமான் *(Damansara Idaman)* (PJU 1A)
- டாமன்சாரா லெஜண்டா *(Damansara Lagenda)* (PJU 1A)
- பெலாங்கி டாமன்சாரா *(Pelangi Damansara)* (PJU 3)
- துரோப்பிக்கானா கோல்ப் *(Tropicana Country Resort)* (PJU 3)
- துரோப்பிக்கானா இண்டா *(Tropicana Indah)* (PJU 3)
- சன்வே டாமன்சாரா *(Sunway Damansara)* (PJU 5)
- கோத்தா டாமன்சாரா *(Kota Damansara)* (PJU 5)
- டாமன்சாரா மாஸ் *(Damansara Emas)* (PJU 5)
- பண்டார் உத்தாமா டாமன்சாரா *(Bandar Utama Damansara)* (PJU 6)
- முத்தியாரா டாமன்சாரா *(Mutiara Damansara)* (PJU 7)
- டாமன்சாரா பெர்டானா *(Damansara Perdana)* (PJU 8)
- புக்கிட் லஞ்சான் *(Bukit Lanjan)* (PJU 8)
- புளோரா டாமன்சாரா *(Flora Damansara)* (PJU 8)
- பாரஸ்ட் ஹில் டாமன்சாரா *(ForestHill Damansara)* (PJU 8)
- பண்டார் ஸ்ரீ டாமன்சாரா *(Bandar Sri Damansara)* (PJU 9)
- டாமன்சாரா டாமாய் *(Damansara Damai)* (PJU 10)
- சுத்திரா டாமன்சாரா *(Sutera Damansara)* (PJU 10)
- சவுசானா டாமன்சாரா *(Saujana Damansara)* (PJU 10)
- காசா மெவ்லானா *(Casa Hezri De Mevlana)*
# டாமன்சாரா

## வணிக வாய்ப்புகள்

பெட்டாலிங் ஜெயாவின் "தங்க முக்கோணம்" என்று டாமன்சாரா அழைக்கப் படுகிறது. வணிக ரீதியில் சிறப்பாகச் செயல்படும் இடத்தில் அமைந்துள்ளது. தெஸ்கோ *(Tesco)*, ஐ.பி.சி. வணிக மையம் *(IPC Shopping Centre),* ஒன் உத்தாமா *(One Utama),* தென்கிழக்கு ஆசியாவின் மிகப்பெரிய அய்கியா *(IKEA)* வணிக மையம் போன்றவை இங்கு உள்ளன.
# டாமன்சாரா

## டாமன்சாரா வட்டாரத்தில் உள்ள தமிழ்ப்பள்ளிகள்

சிலாங்கூர்; பெட்டாலிங் மாவட்டம்; டாமன்சாரா புறநகர்ப் பகுதியில் **9 தமிழ்ப்பள்ளிகள்** உள்ளன. **2274 மாணவர்கள்** பயில்கிறார்கள். **191 ஆசிரியர்கள்** பணியாற்றுகிறார்கள்.  
**டாமன்சாரா வட்டாரத்தின் பகுதிகள்:**  
சா ஆலாம் புறநகர்ப் பகுதி;</br>
சுபாங் புறநகர்ப் பகுதி;</br>
கோத்தா ராஜா புறநகர்ப் பகுதி;</br>
பெட்டாலிங் ஜெயா வடக்குப் புறநகர்ப் பகுதி;</br>
கெப்போங் புறநகர்ப் பகுதி;</br>
சுங்கை பூலோ புறநகர்ப் பகுதி;</br>
சிகாம்புட் புறநகர்ப் பகுதி;</br>
கிளானா ஜெயா புறநகர்ப் பகுதி.</br>  
| BBD8452 | பண்டார் உத்தாமா | SJK(T) Ldg Effingham | **எப்பிங்காம் தமிழ்ப்பள்ளி** | 47800 | பெட்டாலிங் ஜெயா | 305 | 28 |  |
| --- | --- | --- | --- | --- | --- | --- | --- | --- |
| BBD8459 | சா ஆலாம் | SJK(T) Hicom | **ஐகோம் தமிழ்ப்பள்ளி** | 40000 | சா ஆலாம் | 140 | 15 |  |
| BBD8461 | பத்து தீகா | SJK(T) Ladang Ebor | **ஈபோர் தோட்டத் தமிழ்பள்ளி** | 40000 | சா ஆலாம் | 109 | 10 |  |
| BBD8462 | கிளன்மேரி | SJK(T) Ldg Glenmarie | **கிளன்மேரி தமிழ்ப்பள்ளி** | 40000 | சா ஆலாம் | 95 | 14 |  |
| BBD8463 | சா ஆலாம் | SJK(T) Ladang Midlands | **மிட்லண்ட்ஸ் தோட்டத் தமிழ்ப்பள்ளி** | 40000 | சா ஆலாம் | 146 | 17 |  |
| BBD8466 | சுபாங் | SJK(T) Ldg Rasak Shah Alam | **இராசாக் தோட்டத் தமிழ்பள்ளி** | 40160 | சா ஆலாம் | 103 | 12 |  |
| BBD8468 | சா ஆலாம் | SJK(T) Sg Renggam | **சுங்கை ரெங்கம் தமிழ்ப்பள்ளி** | 48000 | சா ஆலாம் | 735 | 56 |  |
| BBD8469 | சுபாங் ஜெயா | SJK(T) Ldg Seafield | **சீபீல்டு தோட்டத் தமிழ்ப்பள்ளி** | 47630 | சுபாங் ஜெயா | 85 | 12 |  |
| BBD8470 | சுபாங் ஜெயா | SJK(T) Tun Sambanthan | **துன் சம்பந்தன் தமிழ்ப்பள்ளி (சுபாங்)** | 47630 | சுபாங் ஜெயா | 556 | 37 | } |
# சமாரியம்(III) நைட்ரேட்டு

| Name = சமாரியம்(III) நைட்ரேட்டு
Samarium(III) nitrate
| IUPACName =
| PIN =
| SystematicName =
| OtherNames =
| data page pagename =  
| ImageFile = Samarium nitrate.jpg
| ImageSize =
| ImageAlt =
| ImageName =
| ImageCaption =  
| Section1 =
| Section2 = == பயன்கள் ==
சமாரியம்(III) நைட்ரேட்டு என்பது ஓர் இலூயிசு அமில வினையூக்கி ஆகும். நைட்ரேட்டு முன்னோடி கரைசலை உருவாக்க பயன்படுகிறது. திட ஆக்சைடு மறு உற்பத்தி எரிபொருள் கலங்களில் சமாரியம்(III) நைட்ரேட்டு மீவினையூக்கியாக பயன்படுத்தப்படுகிறது. சமாரியம்(III) நைட்ரேட்டுடன் அறுநீரேற்று, இசுட்ரோன்சியம் நைட்ரேட்டு, கோபால்ட்(II) நைட்ரேட்டு அறுநீரேற்று ஆகியவற்றைக் கலந்து மீவினையூக்கி தயாரிக்கப்படுகிறது.  
சமாரியம்(III) நைட்ரேட்டு சமாரியம் கலந்த சீரியா தயாரிப்பதற்கும் பயன்படுத்தப்படுகிறது. எரிபொருள் கலங்களுக்கான மின்பகுளிகள் தயாரிப்பதில் சமாரியக் கலப்பு சீரியா பயன்படுத்தப்படுகிறது. 200 பாகை செல்சியசு வெப்பநிலையில் சீரியம்(III) நைட்ரேட்டுடன் சமாரியம்(III) நைட்ரேட்டை ஒன்றாகக் கலந்து மூவெத்திலீன் கிளைக்கால் கரைப்பானில் கரைத்து 5 மணி நேர வினைக்குப் பின் சமாரியக் கலப்பு சீரியா தயாரிக்கப்படுகிறது. 110 பாகை செல்சியசு வெப்பநிலையில் நான்கு மணி நேரத்திற்கு உலர்த்தி பின்னர் இதை மீண்டும் இரண்டு மணி நேரத்திற்கு 500 பாகை செல்சியசு வெப்பநிலைக்கு சூடாக்கினால் சமாரியக் கலப்பு சீரியா கிடைக்கிறது.
# பதேரு

**பதேரு** (**Paderu**) இந்தியாவின் ஆந்திரப் பிரதேசம் மாநிலத்தின் விசாகப்பட்டினம் மாவட்டத்தில், கிழக்கு மலைத்தொடரில் அமைந்த பழங்குடிகள் நிறைந்த ஊராகும்.பதேருவில் ஒருங்கிணைந்த பழங்குடிகள் வளர்ச்சி குழுமம் அமைந்துள்ளது. இப்பகுதியில் காபித் தோட்டங்கள் நிறைந்துள்ளது. பதேரு சட்டமனறத் தொகுதி பழங்குடி மக்களுக்கு ஒதுக்கப்பட்டதாகும். இப்பகுதியில் அல்லூரி சீதாராம இராஜு பழங்குடி மக்களுககாக போராடியதால், பிரித்தானிய இந்தியாவின் ஆட்சியாளர்களால் சுட்டுக்கொல்லப்பட்டார்.
# பதேரு

## புவியியல்

கிழக்கு மலைத்தொடரில் 904 மீட்டர் (2969 அடி) உயரத்தில் அமைந்த பதேரு கிராமம் பாகையில் உள்ள்து.
# வி. கே. திவாகரன்

**வி. கே. திவாகரன்** (*V. K. Divakaran*) என்பவர் நடிகரும்,வி. கே. சசிகலாவின் சகோதரரும் அண்ணா திராவிடர் கழகம் என்ற கட்சியின் நிறுவன தலைவரும்,பொதுச்செயலாளரும் ஆவார்.
சசிகலா சொத்துக்குவிப்பு வழக்கில் சசிகலா சிறைக்கு சென்றதால் ஓ. பன்னீர்செல்வம் ஓர் அணியிலும், இபிஎஸ் மற்றும் டி. டி. வி. தினகரன் ஒரு அணியில் இருந்தனர்.
பின்னர் பழனிச்சாமியும், ஓ. பன்னீர் செல்வமும் பல்வேறு கட்ட பேச்சு வார்த்தைகளுக்கு பின் இணைந்தனர். இதனால் இவரின் மருமகன் டி. டி. வி. தினகரன், அம்மா மக்கள் முன்னேற்றக் கழகம் என்ற பெயரில் புதிய கட்சியைத் தொடங்கினார்.  
இதனால் டி. டி. வி. தினகரனுக்கும், மாமா திவாகரனுக்கும் இடையே கருத்து வேறுபாடு ஏற்பட்டது. இதனால் 'அம்மா அணி' என்ற பெயரில் திவாகரன் புதிய அமைப்பு ஒன்றைத் தொடங்கினார். பின்னர் அதை கட்சியாக மாற்றினார்.இவருக்கு ஜெய் ஆனந்த் என்ற மகன் உள்ளார். 1991ல் அதர்மம் என்ற பெயரில் முரளி நடித்த திரைப்படத்தில் இன்ஸ்பெக்டர் வேடம் ஏற்று நடித்தார் திவாகரன். இந்நிலையில் சசிகலா அதிமுக பொதுச்செயலாளர் என்று குறிப்பிட்டு வெளியான அறிக்கையில், “சின்னம்மா தலைமையில் அதிமுகவோடு, அண்ணா திராவிடர் கழகத்தை இணைக்கும் விழா தஞ்சாவூரில் வருகிற 2022 ஜூலை 12ஆம் தேதி காலை 11 மணியளவில் தமிழரசி திருமண மண்டபத்தில் நடைபெறும்” எனத் தெரிவிக்கப்பட்டுள்ளது.
# பகேல்கண்ட் முகமை

**பகேல்கண்ட் முகமை** (**Bagelkhand Agency**), குடிமைப்பட்ட கால இந்தியாவை ஆண்ட பிரித்தானிய இந்தியாவின் ஆட்சியின் கீழிருந்த மத்திய இந்தியாவின் பகேல்கண்ட் பிரதேசத்தின் சுதேச சமஸ்தானங்களை கண்காணிக்கவும், ஆண்டுதோறும் திறை வசூலிக்கவும் இம்முகமை 1871-ஆம் ஆண்டு முதல் 1933-ஆம் ஆண்டு முடிய செயல்பட்டது.  
1901-ஆம் ஆண்டின் மக்கள் தொகை கணக்கெடுப்பின்படி, பகேல்கண்ட் முகமையின் மொத்த பரப்பளவு மற்றும் மக்கள் தொகை 15,55,024 ஆகும். கடுமையான வறட்சி காரணமாக ஏற்பட்ட உணவுப் பஞ்சத்தால், 1891-ஆம் ஆண்டின் கணக்கெடுப்பை விட 1901-ஆம் ஆண்டில் மக்கள் 11% வீழ்ச்சி கண்டது. 1933-ஆம் ஆண்டில் பகேல்கண்ட் முகமையை புந்தேல்கண்ட் முகமையுடன் இணைக்கப்பட்டது.  
1947 இந்திய விடுதலைக்குப் பின்னர் பகேல்கண்ட் முகமையில் இருந்த சுதேச சமஸ்தானங்கள், 1948-ஆம் ஆண்டில் புதிய விந்தியப் பிரதேசம் மாநிலத்துடன் இணைக்கப்பட்டது. பின்னர் 1 நவம்பர் 1956 அன்று விந்தியப் பிரதேசம், மாநில மறுசீரமைப்புச் சட்டத்தின்படி, மத்தியப் பிரதேசம் மாநிலத்துடன் இணைக்கப்பட்டது.
# பகேல்கண்ட் முகமை

## பகேல்கண்ட் முகமையில் இருந்த சுதேச சமஸ்தானங்களும், ஜமீன்களும்

### சுதேச சமஸ்தானங்கள்

1. ரேவா சமஸ்தானம்
1. மைகார் சமஸ்தானம்
1. நாகோட் சமஸ்தானம்
1. சோகாவல் சமஸ்தானம்
1. ஜசோ சமஸ்தானம்
1. கோத்தி சமஸ்தானம்
1. பரௌந்தா சமஸ்தானம்
1. கலிஞ்சர் சமஸ்தானம்
1. பல்தேவ் சமஸ்தானம்
1. காம்தா-ரஜௌலா சமஸ்தானம்
1. தரோன் சமஸ்தானம்
1. பஹ்ரா சமஸ்தானம்
1. பைசௌந்தா சமஸ்தானம்
# பகேல்கண்ட் முகமை

## பகேல்கண்ட் முகமையில் இருந்த சுதேச சமஸ்தானங்களும், ஜமீன்களும்

### ஜமீன்தார்கள்

1. சோகாபூர்
1. ஷாப்பூர்
1. ஜெயித்பூர்
1. அமர்கண்டக்
1. நிக்வானி
1. அனுப்பூர்
1. வைகுந்த்பூர்
1. சந்தியா
1. தன்காவான்
1. சிங்பனா
# பகேல்கண்ட் முகமை

## இதனையும் காண்க

- பகேல்கண்ட்
- புந்தேல்கண்ட்
- மத்திய இந்திய முகமை
- கிழக்கிந்திய முகமை
- விந்தியப் பிரதேசம்
- மத்திய பாரதம்
- பஞ்சாப் அரசுகள் முகமை
- இராஜபுதனம் முகமை
- கத்தியவார் முகமை
- சூரத் முகமை
- ரேவா கந்தா முகமை
- மகி கந்தா முகமை
- துணைப்படைத் திட்டம்
- சுதேச சமஸ்தானம்
- சுதேச சமஸ்தானங்களின் இணைப்பு ஒப்பந்தம்
- இந்திய மன்னராட்சி அரசுகளின் பட்டியல்
# செ. சண்முகையா

**செ. சண்முகையா** (*C. Shunmugaiah*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் தூத்துக்குடி மாவட்டம் ஓட்டப்பிடாரத்தினைச் சார்ந்தவர். பட்டதாரியான சண்முகையா பெங்களூரில் உள்ள இராம்மனோகர் லோகியா சட்டக்கல்லூரியில் சட்டப் பட்டமும் 2005-ல் பெற்றுள்ளார். விவசாயக் குடும்பத்தினைச் சார்ந்த சண்முகையா வழக்கறிஞர் தொழிலையும் செய்து வருகின்றார். இவர் 2019-ல் ஓட்டப்பிடாரம் சட்டமன்றத் தொகுதிக்கு நடைபெற்ற தேர்தலில் திராவிட முன்னேற்றக் கழகத்தின் சார்பில் போட்டியிட்டு வெற்றிபெற்றார். சண்முகையா மீண்டும் 2021ஆம் ஆண்டு மே மாதம் தமிழ்நாடு சட்டமன்ற பொதுத்தேர்தலில் போட்டியிட்டு மீண்டும் இரண்டாவது முறையாகச் சட்டமன்ற உறுப்பினராகத் தேர்ந்தெடுக்கப்பட்டார்.
# கோயம்புத்தூரின் புவியியல்

கோயம்புத்தூர் (Coimbatore) இந்தியாவின் தமிழ்நாடு மாநிலத்தில் இடம்பெற்றுள்ள இரண்டாவது பெரிய நகரம் ஆகும் தமிழ்நாட்டின் மேற்கு மூலையில், அண்டை மாநிலமான கேரளாவின் எல்லைக்கு சிறிது தொலைவில் அமைந்துள்ளது. அனைத்து பக்கங்களிலும் மேற்கு தொடர்ச்சி மலைகளால் சூழப்பட்டுள்ளது.
# கோயம்புத்தூரின் புவியியல்

## அமைவிடம்

. என்ற புவியியல் அடையாளத்தில் கோவை அமைந்துள்ளது. சென்னை நகரத்திற்கு தென் மேற்கில் 490 கிலோமீட்டர்கள் (300 மைல்) தொலைவிலும் மைசூருக்கு தெற்கே 190 கிலோமீட்டர்களும் (120 மைல்) பெங்களூருக்கு தெற்கே 330 கிலோமீட்டர்கள் (210 மைல்) தொலைவிலும் கோயம்புத்தூர் நகரம் அமைந்துள்ளது. கோயயம்புத்தூரிலிருந்து கேரளா மாநில எல்லை வெறும் 25 கிலோமீட்டர்கள் (16 மைல்) தொலைவில் அமைந்துள்ளது.
# கோயம்புத்தூரின் புவியியல்

## இயற்கை அம்சங்கள்

மேற்கு மற்றும் வடக்கில் கோயம்புத்தூர் மேற்கு தொடர்ச்சி மலைகளால் சூழப்பட்டுள்ளது. காப்புக்காடுகளும் நீலகிரி உயிர்க்கோளக் காப்பகமும் வடக்கு பக்கத்தில் உள்ளன. நொய்யல் ஆறு கோயம்புத்தூர் வழியாகச் சென்று மாநகராட்சியின் தெற்கு எல்லையாக அமைகிறது. நகரம் நொய்யலின் படுகை பகுதிக்கு நடுவே அமைந்து ஆறு மற்றும் மழைநீராலான ஒரு விரிவான தொட்டி அமைப்பைக் கொண்டுள்ளது. சிங்காநல்லூர், வாலாங்குளம், உக்கடம் பெரியகுளம், செல்வம்பதி, நரசம்பதி, கிருட்டிணாம்பதி, செல்வசிந்தாமணி மற்றும் குமாரசாமி குளங்கள் ஆகியவை கோயம்புத்தூரில் உள்ள எட்டு பெரிய குளங்கள் / சதுப்பு நிலப் பகுதிகள் ஆகும். சங்கனூர் பள்ளம், கோவில்மேடு பள்ளம், விளாங்குறிச்சி-சிங்காநல்லூர் பள்ளம், கற்பேராயன் கோயில் பள்ளம், இரயில்வே சாலையோர வடிகால், திருச்சி-சிங்காநல்லூர் பள்ளம் மற்றும் சங்கனூர் பள்ளம் ஆகியவை நகரின் முக்கிய வடிகால்களாகும்.  
கோயம்புத்தூரில் உள்ள குருதி மலையில் இருந்து கௌசிகா ஆறு தொடங்குகிறது. சுமார் 20 கிலோமீட்டர் தொலைவில் பவானி ஆறும், நொய்யல் ஆறும் கௌசிகா ஆற்றின் வடக்கு மற்றும் தெற்கே ஓடுகின்றன.  
கோவை மாவட்டத்தின் கிழக்குப் பகுதி நகரம் உட்பட பெரும்பாலான பகுதிகளில் வறண்டு காணப்படுகிறது. கேரளாவிற்குச் செல்லும் ஒரு மேற்குப் பாதை பாலக்காட்டு இடைவெளி என்று பிரபலமாக குறிப்பிடப்பட்டு இதன் எல்லையாகவும் அமைகிறது.
# கோயம்புத்தூரின் புவியியல்

## கோவை வனப்பிரிவு

கோயம்புத்தூர் மாவட்டம் மலைகள், காடுகள், ஆறுகள் மற்றும் வனவிலங்குகள் நிறைந்த பகுதியாகும். கோவை மாவட்டத்தின் மேற்குத் தொடர்ச்சி மலைகள் பவானி, நொய்யல் ஆறு, ஆழியாறு, சிறுவாணி போன்ற ஆறுகளின் தாயகமாக விளங்குகின்றன. இவை கோவை மக்களுக்கும் விவசாயிகளுக்கும் குடிநீர் மற்றும் பாசன நீர் போன்றவற்றை வழங்குகின்றன. கோவை மாவட்டத்தின் காடுகள் 693.48 பரப்பளவில் பரவியுள்ளன. கோவையின் மொத்த பரப்பளவு &nbsp;7433.72 சதுர கிலோ மீட்டர்களாகும். இம்மாவட்டத்தின் குளிர்ந்த வானிலை, பசுமையான நிலப்பரப்பு மற்றும் சுத்தமான காற்று ஆகியவற்றிற்கு இக்காடுகளே காரணமாகும். வனப் பகுதி 10°37' மற்றும் 11°31' வடக்கு அட்சரேகைகள் மற்றும் 76°39' மற்றும் 77°5' கிழக்கு தீர்க்கரேகைகளுக்கு இடையே அமைந்துள்ளது. கோயம்புத்தூர் வனக் கோட்டத்தின் பெரும்பகுதியானது தெற்கு நோக்கி நீண்டிருக்கும் மேற்கு தொடர்ச்சி மலைப்பகுதியில் அமைந்துள்ளது. வடமேற்கு பகுதிகள் நீலகிரியின் கீழ் மலைத்தொடரை உருவாக்குகின்றன. கோயம்புத்தூர் வனப் பிரிவு நீலகிரி உயிர்க்கோளக் காப்பகத்தின் முக்கிய மண்டலத்தின் ஒரு பகுதியாகவும் உள்ளது.  
கோயம்புத்தூர் வனப்பகுதி இரண்டு வனப் பிரிவுகளால் நிர்வகிக்கப்படுகிறது. பாலக்காடு இடைவெளிக்கு தெற்கே ஆனைமலை வனவிலங்கு சரணாலயம் உள்ளது. இது 2008 ஆம் ஆண்டு புலிகள் காப்பகமாக நியமிக்கப்பட்டது. பாலக்காட்டின் வடக்கே கோயம்புத்தூர் வனப் பிரிவு உள்ளது. . இந்தப் பிரிவு வடக்கு மற்றும் வடமேற்கில் சத்தியமங்கலம், ஈரோடு, நீலகிரி வடக்கு மற்றும் நீலகிரி தெற்கு வனப் பிரிவுகளாலும், மேற்கு மற்றும் தென்மேற்கில் கேரள மாநிலத்தின் பாலக்காடு வனப் பிரிவுகளுக்கும் எல்லையாக உள்ளது.  
கோயம்புத்தூர் வனப் பிரிவானது புவியியல் மாறுபாட்டின் அடிப்படையில் பின்வரும் பிரிவுகளாகப் பிரிக்கப்படுகிறது.  
- **நீலகிரி சரிவு காப்புக் காடுகள்**
- **மேட்டுப்பாளையத்தைச் சுற்றியுள்ள சமவெளிக் காடுகள்**
- **வெள்ளியங்காடு பள்ளத்தாக்கு**
- **நாயக்கன்பாளையப் பள்ளத்தாக்கு.**
- **தடாகம் பள்ளத்தாக்கு**
- **போலாம்பட்டிப் பள்ளத்தாக்கு**
- **வாளையார் பள்ளத்தாக்கு.**
# கோயம்புத்தூரின் புவியியல்

## விலங்கினங்கள்

மேற்குத் தொடர்ச்சி மலைக்கு அருகாமையில் இருப்பதால், இந்த மாவட்டம் விலங்கினங்கள் நிறைந்த பகுதியாக விளங்குகிறது. கோயம்புத்தூர் நகர்ப்புற ஈரநிலங்களில் சுமார் 116 வகையான பறவைகள் உள்ளன. இவற்றில் 66 இனன்ங்கள் இங்கேயே வசிப்பவைகளாகும். 17 பறவைகள் புலம்பெயர்ந்தவையாகவும் 33 பறவைகள் உள்ளூர் புலம்பெயர்ந்தவையாகவும் உள்ளன. புள்ளி மூக்கு வாத்து, புள்ளி மூக்கு நாரை, மஞ்சள் மூக்கு நாரை போன்றவை கோயம்புத்தூர் சதுப்பு நிலங்களுக்கு அடிக்கடி வரும் சில புலம்பெயர்ந்த பறவைகளாகும்.
# கோயம்புத்தூரின் புவியியல்

## தாவரங்கள்

மேட்டுப்பாளையம் மலைத்தொடரின் நீலகிரி சரிவு சந்தன மரங்கள் மற்றும் மூங்கில்களால் நிறைந்துள்ளது. அவை பூனாச்சி மலைத்தொடரின் வளமான வெப்பமண்டல பசுமைமாறாக் காடுகள் முதல் தெற்குத் தொடர்களில் உள்ள புதர் காடுகள் வரை வேறுபடுகின்றன. மேற்குத் தொடர்ச்சி மலையின் உயரமான பகுதிகளைத் தவிர, பெரும்பாலான வனப் பகுதிகள் லந்தானா எனப்படும் சிரிக்கி செடிகள் நிறைந்துள்ளன.
# பிசிசுட்ரேடசு

**பிசிசுட்ரோசு** (*Pisistratus* அல்லது *Peisistratus* ( ; c. கி.மு 600 – 527 ) என்பவர் கி.மு. 561 முதல் 527 இற்கு இடைப்பட்ட காலத்தில் பண்டைய ஏதென்சின் ஆட்சியாளராக இருந்தவராவார். ஏதென்சை உளடக்கிய கிரேக்கத்தின் முக்கோண தீபகற்பமான அட்டிகாவை ஒன்றிணைத்து, பொருளாதார மற்றும் கலாச்சார மேம்பாடுகளுடன் உருவாக்கி, பண்டைய கிரேக்கத்தில் ஏதென்சின் பிற்கால முக்கியத்துவத்திற்கான அடித்தளத்தை இவர் உருவாக்கினார். இவர் பனாதெனிக் விளையாட்டுகளில் பரிசு பெற்றவர். மேலும் இவர் ஓமரின் காவியங்களின் இறுதியான பதிப்பை அறிஞர் குழுவைக்கொண்டு உருவாக்கினார். ஏதென்சின் அடித்தட்டு வகுப்பினரின் ஆதரவைப் பெற்ற பீசிசுட்ராடோசு சனரஞ்சகத்தின் ஆரம்ப கால உதாரணம். ஆட்சியில் இருந்தபோது, உயர்குடியினரை எதிர்கொண்டு அவர்களின் சலுகைகளை வெகுவாகக் குறைத்து, அவர்களின் நிலங்களை கையகப்படுத்தி ஏழைகளுக்கு வழங்கவும் தயங்கவில்லை. பெய்சிசுட்ராடோசு பல சமய மற்றும் கலை நிகழ்ச்சிகளுக்கு நிதியளித்தார். பொருளாதாரத்தை மேம்படுத்தி, ஏதெனியன் மக்களிடையே பொருளாதார சமநிலையே ஏற்படுத்தினார்.  
**பெய்சிசுட்ராடிட்சு** என்பது மூன்று சர்வாதிகாரிகளுக்கான பொதுவான குடும்பம் அல்லது குலப்பெயர் ஆகும். அவர்கள் கிமு 546 முதல் 510 வரை ஏதென்சில் ஆட்சி செய்தனர். இது பெய்சிசுட்ராடோசு மற்றும் அவரது இரண்டு மகன்களான இப்பார்கோசு மற்றும் இப்பியாசைக் குறிக்கிறது .